als_Latn dik_Latn sag_Latn
Pas mbylljes së një sezoni tepër të vështirë, e ardhmja e Armando Cungut mbetet ende në ajër. Nuk dihet nëse trajneri shkodran do të vijojë të drejtojë Vllazninë edhe për sezonin e ardhshëm, teksa kanë filluar edhe aludimet se ai mund të mos e vazhdojë punën e tij.
Në deklaratat e tij pas ndeshjes me Tiranën, Cungu deklaroi se ka nevojë të pushojë me familjen dhe se vendimin për të ardhmen do ta marrë pas pushimeve kur të jetë më i qetë.
“Më jepni kënaqësinë dhe mundësinë që të paktën 2-3 dit t’i përkushtohem familjes sime sepse nuk ma kanë për borxh edhe ata që të vuajnë kaq shumë. Dua të qetësohem pak, ta clodh trurim dhe të pushoj për të marrë vendimin e duhur.”
Detyrimi ndaj Vllaznisë: “Kam qenë dhe do jem gjithmon i gatshëm për të punuar dhe ndihmuar Vllazninë, pasi ka qenë pikërisht kjo Vllazni që e ka krijuar Armando Cungun si futbollist por edhe si trajner. Ma ka dhënë Vllaznia këtë emër për t’u bërë i njohur jo vetëm në Shkodër, por në të gjithë Shqipërinë. Çdo shkodran e ka sadopak detyrim për te ndihmu Vllazninë, por detyrimi im është më i madh. Jam munduar që t’i gjendem Vllaznisë në çdo moment të vështirë”, ishin fjalët e Cungut.
als_Latn als_Latn als_Latn als_Latn